MUNICIPIUL  SATU MARE

Direcția Patrimoniu

Serviciul Patrimoniu, Concesionări, Închirieri

Direcția economică

Nr. 47453/17.08.2026
În temeiul prevederilor art. 136 alin. (8) lit. b) din OUG nr. 57/2019              privind Codul administrativ, cu modificările și completările ulterioare, directorul executiv al Direcției Patrimoniu și Serviciul Patrimoniu Concesionări Închirieri și directorul executiv al Direcției Economice, formulează următorul:
RAPORT DE SPECIALITATE

la proiectul de hotărâre

privind însușirea și aprobarea documentației cu propunerea de dezlipire a   imobilului - teren înscris în CF nr. 161057 Satu Mare sub nr. top 6526/39 și vânzarea suprafeței de 370 mp rezultată în urma dezlipirii

Prin prezentul proiect de hotărâre se propune plenului Consiliului Local al Municipiului Satu Mare, însușirea și aprobarea documentației cu propunerea de dezlipire a imobilului – teren situat în intravilanul Municipiului Satu Mare, înscris  în CF nr. 161057 Satu Mare sub nr. top 6526/39 în suprafață de 1.798 mp și aprobarea vânzării suprafeței de 370 mp rezultată în urma dezlipirii, aferentă imobilului – casă situată pe str. Magnoliei nr. 15.
Cumpărarea terenului este solicitată de către numiții Pop Valentina și Pop Ciprian - Ioan, în calitate de  proprietari ai casei de locuit, prin cererea înregistrată la Primăria Municipiului Satu Mare sub nr. 65831/06.11.2025.

Din extrasul de CF nr. 161057 Satu Mare (nr. CF vechi 50881 Satu Mare)                      cu nr. top 6526/39, reiese faptul că imobilul - casă de locuit C1 este situat în                         municipiul Satu Mare, strada Magnoliei nr. 15 se află în proprietatea petenților                           Pop Valentina și Pop Ciprian - Ioan, iar terenul aferent în suprafață de 1.798 mp se află în proprietatea privată a Statului Român
Potrivit înscrierilor de sub C5, asupra unei suprafețe de 370 mp din teren a fost notat un contract de închiriere în favoarea numitei Miller Gabriela Maria Terezia.
Ulterior imobilul - construcție C1, având destinația de casă, a fost dobândit în proprietate de către numiții Pop Valentina și Pop Ciprian Ioan, în baza contractului de vânzare - cumpărare autentificat sub nr. 3693/05.10.2022 de notarul public Petruca Paul. 
Ca urmare a achiziționării imobilului, dreptul de închiriere asupra suprafeței de teren menționate a fost preluat de actualii proprietari ai construcției. 
În susținerea cererii s-a întocmit o documentație cadastrală denumită “Plan                  de amplasament și delimitare a imobilului cu propunerea de dezlipire”, avizată                     de O.C.P.I. Satu Mare sub nr. 54853/06.06.2025, întocmită de persoană fizică autorizată A.N.C.P.I. ing. Vaida Vasile, prin care s-a procedat la dezlipirea    terenului înscris în CF nr. 161057 Satu Mare (nr. CF vechi 50881 Satu Mare) cu                                      nr. top 6526/39 și identificarea a două loturi distincte, după cum urmează:  
•
Lotul 1 – nr. cadastral 192419, reprezentând teren în suprafață de 370 mp,                   pe care este edificată casa de locuit aflată în proprietatea petenților, situată în municipiul Satu Mare, str. Magnoliei nr. 15;

•
Lotul 2 – nr. top. 6526/39, reprezentând teren în suprafață de 1.428 mp, care va rămâne în proprietatea privată a Statului Român, prin Municipiul Satu Mare.

Potrivit memoriului tehnic privind situația juridică a imobilului, întocmit de                  persoană fizică autorizată A.N.C.P.I. ing. Vaida Vasile, reiese faptul că parcela de teren identificată sub nr. 192419 în suprafață de 370 mp este împrejmuită și se află în folosința proprietarilor construcției - C1, situată pe str. Magnoliei nr.15. 
Conform certificatului emis de Compartimentul GIS, înregistrat sub                       nr. 66304/ 24.11.2022, terenul înscris în CF nr. 161057 Satu Mare cu nr. top 6526/39 este situat în intravilanul municipiului Satu Mare.

După verificarea evidențelor din punct de vedere a legilor proprietății,                   s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza                  prevederilor legale.
În urma verificărilor topografice rezultă faptul că documentația cadastrală este întocmită cu respectarea legislației în vigoare.

Din certificatul de atestare fiscală pentru persoane fizice nr. 215397/10.08.2026 emis de Direcția de Impozite și Taxe Locale Satu Mare, reiese faptul că imobilul proprietatea petenților și terenul care face obiectul vânzării sunt înregistrate în evidențele fiscale.

Din punct de vedere juridic, nu a fost identificată existența vreunui litigiu aflat pe rolul instanțelor judecătorești având ca obiect terenul vizat de prezentul proiect de hotărâre.
Documentația a fost completată cu declarații pe proprie răspundere prin care petenții își dau acordul cu privire la cumpărarea terenului în conformitate cu prevederile art. 364 din O.U.G. nr. 57/20019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată privind imobilul în cauză.
Ca urmare a celor de mai sus, se propune aprobarea vânzării terenului în suprafață de 370 mp cu categoria de folosință – curți construcții, în favoarea solicitanților Pop Valentina și Pop Ciprian - Ioan.
Conform adresei SC KONCRET SRL prin expert evaluator atestat ANEVAR ing. Pop Dorina, înregistrată la instituția noastră sub nr. 11794/24.02.2025, prețurile de vânzare și închiriere a terenurilor din domeniul privat al municipiului Satu Mare, nu au suferit modificări radicale față de cele cuprinse în raportul de evaluare aprobat prin HCL Satu Mare  nr. 155/28.04.2022.
Astfel, pentru terenul identificat cu nr. cadastral 192419, în suprafață de 370 mp, propus spre vânzare, a fost stabilit prețul de 13.320 lei, calculat în conformitate cu prețurilor prevăzute în raportul de evaluare a terenurilor având categoria de folosință „curți-construcții”, situate pe str. Magnoliei, raport care constituie Anexa nr. 1 la Hotărârea Consiliului Local al Municipiului Satu Mare nr. 155/28.04.2022.

Date fiind considerentele de mai sus, s-a concluzionat faptul că sunt îndeplinite prevederile art. 364 din Codul administrativ, aprobat prin O.U.G. nr. 57/2019, cu modificările și completările ulterioare.
Față de cele expuse mai sus, raportat la  prevederile art. 129 alin. (2) lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și  hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

